Andmekaitse Inspektsioon

Tatari 39

Tallinn 10134

LevelLab OÜ

*(taotluse esitaja)*

**TAOTLUS ISIKUANDMETE TÖÖTLEMISEKS TEADUSUURINGUS**

**Juhindudes isikuandmete kaitse seaduse (IKS) paragrahvis 6 sätestatust palun kooskõlastada**

|  |  |
| --- | --- |
| **Uuringu pealkiri** | „PACT riskihindamise tööriista analüüs, uue riskihindamise metoodika ja korraldusmudeli väljatöötamine MDFT, KLAT ja RV teenustele“ |

|  |  |
| --- | --- |
| Kas poliitika kujundamise uuring (IKS § 6 lg 5) või | X |
| uuring hõlmab eriliigilisi isikuandmeid ja puudub valdkondlik eetikakomitee (IKS § 6 lg 4) |  |
| *Palume eelmise kahe lahtri puhul valida üks vastavalt õiguslikule alusele, v.a olukorras, kui poliitika kujundamise uuringu puhul puudub valdkondlik eetikakomitee. Kui poliitika kujundamise uuringus töödeldakse eriliiki isikuandmeid, siis täita ka eetikakomitee otsuse lahter.* | |
| Kas isikuandmete töötleja on määranud andmekaitsespetsialisti (sh tema nimi ja kontaktandmed)? | Jah |
| Kas on olemas eetikakomitee otsus[[1]](#footnote-1)?  *Kooskõlastuse olemasolul lisada see taotlusele.* | Ei |
| Kas osa uuringust toimub andmesubjekti nõusoleku alusel?  *Kui jah, siis palume taotlusele lisada nõusoleku vorm või selle kavand ning küsimustik või selle kavand.* | Ei |

|  |  |
| --- | --- |
| **1. Vastutava töötleja üldandmed[[2]](#footnote-2)** |  |
| 1.1. Vastutava töötleja nimi, registrikood, aadress ja kontaktandmed (sh kontaktisik)  *analoogne registrikandega, kontaktisiku e-post, telefon* | **Sotsiaalkindlustusamet**, 70001975, Paldiski mnt 80, 15092 Tallinn  Kontaktisik: **Getter Pikknurm**, [getter.pikknurm@sotsiaalkindlustusamet.ee](mailto:getter.pikknurm@sotsiaalkindlustusamet.ee), 58542185 |
| 1.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | **Sotsiaalkindlustusamet**, 70001975, Paldiski mnt 80, 15092 Tallinn |

|  |  |
| --- | --- |
| 2. **Volitatud töötleja üldandmed[[3]](#footnote-3)** |  |
| 2.1. Volitatud töötleja nimi, registrikood, aadress ja kontaktandmed (sh kontaktisik)  *Aadress analoogne registrikandega, kontaktisiku e-post ja telefoninumber* | **LevelLab OÜ** , 14557947, Roseni 7-A, Tallinn, 10111  Kontaktisik:  **Tauno Õunapuu**  Tel +372 513 8041  tauno@levellab.ee |
| 2.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* |  |

|  |  |
| --- | --- |
| **3. Mis on teadusuuringu läbiviimise õiguslik alus?**  *Nimetage õigusakt, mis annab Teile õiguse teadusuuringut läbi viia. Ei piisa viitest IKS § 6-le. Poliitikakujundamise eesmärgil läbiviidava uuringu puhul tuua välja volitusnorm, millest nähtub, et asutus on selle valdkonna eest vastutav. Akadeemilise uuringu korral võib see olla näiteks Teadus- ja arendustegevuse korralduse seadus või teadus- või arendusprojekti avamise otsus, leping vms.* | Uuringu läbiviimiseks on Sotsiaalkindlustusamet (edaspidi SKA) sõlminud töövõtulepingu LevelLab OÜ-ga.[[4]](#footnote-4) |

|  |
| --- |
| **4. Mis on isikuandmete töötlemise eesmärk?**  *Kirjeldage uuringu eesmärke ja püstitatud hüpoteese, mille saavutamiseks on vajalik isikuandmete töötlemine. Palume siin punktis selgitada kogu uuringut, mitte ainult taotluse esemeks olevat osa (näitaks ka nõusoleku alusel toimuvat uuringu osa). Kui osa uuringust toimub nõusoleku alusel, siis palume taotlusele lisada nõusoleku vorm või selle kavand ning küsimustik või selle kavand.*  Käesoleva uuringu eesmärk on olemasoleva PACT riskihindamise tööriista sobivuse kriitiline hindamine MDFT[[5]](#footnote-5), KLAT[[6]](#footnote-6) ja RV[[7]](#footnote-7) teenuste kontekstis, uue või täiendatud tööriista kontseptuaalne ja empiiriline kujundamine, ning selle rakendusmudeli ja liidestusvõimaluste määratlemine.  Uuringu käigus hinnatakse, kas praegune riskihindamise lähenemine toetab tõhusalt noorte riskikäitumise hindamist, teenusele suunamist ja sekkumise mõju mõõtmist, ning esitatakse ettepanekud riskihindamise süsteemi täiustamiseks, sh tööriista liidestamiseks SKA infosüsteemidega.  Uuringu eesmärgi saavutamiseks on vaja koguda nii kvalitatiivseid kui ka kvantitatiivseid andmeid ja teostada nende analüüs.  Kvantitatiivandmed on teisesed registriandmed Noble keskkonnast (PACTi risikihindamiste analüüsid). Kvantitatiivanalüüsi eesmärk on: analüüsida PACT eel- ja järelhindamise andmeid individuaalsel tasandil; hinnata tööriista tundlikkust, valiidsust ja usaldusväärsust; tuvastada riskiskooride muutusi sekkumise jooksul; modelleerida riskiprofiile (nt latentsete klasside analüüs); anda sisend uue tööriista metoodilisele ülesehitusele.  Kvalitatiivanalüüsi eesmärk on tuvastada PACT tööriista rakendamise kitsaskohti, hinnata selle usaldusväärsust eel- ja järelhindamise kontekstis ning toetada uue tööriista ja rakendusmudeli edasiarendust. Selleks viiakse läbi vähemalt 22 intervjuud eri sihtrühmadega – sealhulgas MDFT terapeutide, KLAT ja RV spetsialistide, LHO nõustajate[[8]](#footnote-8), KOV lastekaitsetöötajate ning poliitikakujundajatega. Lisaks viiakse läbi kaks fookusgrupi intervjuud, kus osalevad MDFT terapeudid ning KLAT ja RV teenuste spetsialistid. Fookusgruppide eesmärk on trianguleerida intervjuude käigus kogutud tulemusi ning valideerida esialgseid järeldusi ja ettepanekuid PACT tööriista edasise kasutamise kohta. Fookusgruppide tulemusi kasutatakse sisendina uue riskihindamise metoodika ja rakendusmudeli kujundamisel.  Samuti viiakse läbi dokumendianalüüs, mille eesmärk on hinnata olemasoleva PACT tööriista sobivust ja kooskõla MDFT, KLAT ja RV teenuste eesmärkide ning sihtrühmadega, tuvastada vajadused tööriista muutmiseks või asendamiseks alternatiivsete valideeritud mõõdikute kaudu ning anda sisend uue riskihindamise tööriista loogika, ülesehituse ja korraldusmudeli kavandamiseks. |

|  |
| --- |
| **5. Selgitage, miks on isikut tuvastamist võimaldavate andmete töötlemine vältimatult vajalik uuringu eesmärgi saavutamiseks.**  Isikut tuvastamist võimaldavate andmete töötlemine on vältimatult vajalik üksnes kvantitatiivse analüüsi läbiviimiseks, kuna PACT hindamised sisaldavad eel- ja järelmõõtmisi, mis tuleb omavahel siduda sama indiviidi tasandil, et hinnata tööriista toimivust, tundlikkust ja usaldusväärsust. Uuringu keskne eesmärk on mõista, kuidas noorte riskiskoorid sekkumise jooksul muutuvad ning kas PACT tööriist suudab neid muutusi adekvaatselt peegeldada. Ilma individuaalse tasandi sidumiseta ei oleks võimalik tuvastada riskiprofiilide dünaamikat, hinnata mõõdiku valiidsust ega teha järeldusi tööriista metoodilise sobivuse kohta. Seetõttu on isiku tuvastamist võimaldavate tunnuste ajutine kasutamine vältimatu, kuid see piirdub üksnes hindamiste sidumisega; seejärel pseudonümiseeritakse andmed ning kõik analüüsid viiakse läbi pseudonüümsel kujul. |

|  |
| --- |
| **6. Selgitage ülekaaluka huvi olemasolu.**  Uuringu tulemused aitavad toetada SKA-d noorte riskikäitumise varajase märkamise, korduvõigusrikkumiste ennetamise ning tõenduspõhiste sotsiaalteenuste arendamisel. PACT riskihindamise tööriista toimivusel on otsene ja oluline mõju sellele, kui täpselt ja õiglaselt suunatakse noori sobivatesse sekkumistesse (MDFT, KLAT ja RV), millest omakorda sõltuvad sekkumiste tulemuslikkus, kulutõhusus ning noorte heaolu ja turvalisus. Riskihindamise süsteemi kvaliteet on seega oluline komponent riigi ülesandes tagada lastekaitse, hoolekande ja noorte õigusrikkumiste ennetamise tõhus toimimine.  Uuringus läbiviidav pre–post analüüs on ainus viis hinnata, kas PACT tööriist suudab usaldusväärselt peegeldada muutusi noore riskitasemes sekkumise ajal. Ilma individuaalsel tasandil tehtud analüüsita ei ole võimalik hinnata tööriista tundlikkust ega adekvaatsust, teha teaduspõhiseid järeldusi meetodi sobivuse kohta ega kujundada välja uut, Eesti konteksti sobivat riskihindamise metoodikat ja rakendusmudelit. Seetõttu on andmetöötlusel otsene mõju avalike teenuste kvaliteedile ja poliitikakujundamise tõenduspõhisusele. |

|  |
| --- |
| **7. Selgitage, kuidas tagate, et isikuandmete töötlemine ei kahjusta ülemääraselt andmesubjekti õigusi ega muuda tema kohustuste mahtu.**  *Vajadusel loetleda täiendavaid kaitsemeetmeid privaatsuse riive vähendamiseks.*  PACT kvantitatiivses analüüsis töödeldakse isikut tuvastamist võimaldavaid andmeid üksnes ulatuses, mis on vältimatult vajalik eel- ja järelhindamise sidumiseks; kõik järgnevad analüüsid viiakse läbi pseudonüümse andmestikuga.  Kvalitatiivse andmekogumise puhul:   * intervjueeritavatele selgitatakse uuringu eesmärki ja andmete kasutust enne intervjuu läbiviimist; * intervjueeritav võib igal ajal keelduda küsimustele vastamisest; * salvestamine toimub üksnes eelneval teavitamisel; * analüüs toimub rollipõhiselt, mitte isikupõhiselt; * aruandes ei esitata tsitaate viisil, mis võimaldaks isiku otsest tuvastamist.   Kõik kvalitatiivsed andmed säilitatakse piiratud ligipääsuga turvalises keskkonnas ning neile pääseb ligi ainult uuringumeeskond. |

|  |
| --- |
| **8. Kuidas toimub andmete edastamine isikuandmete allikalt teadusuuringu läbiviijani?** Sealhulgas palume välja tuua milliseid töötlussüsteeme ja/või keskkondi (sh pilveteenus) isikuandmete (sh pseudonüümitud) töötlemiseks kasutatakse ning millises riigis[[9]](#footnote-9) asuvad töötlussüsteemide/pilveteenuse pakkuja serverid.  Kuna teadusuuringu loa taotlemine Andmekaitse Inspektsioonilt eeldab tellija valmisolekut uuring läbi viia ning kõigi volitatud töötlejate nimetamist taotluses, on **SKA** (vastutav töötleja) viinud läbi hankemenetluse ning sõlminud töövõtulepingu uuringu läbiviimiseks. Uuringu läbiviijaks ja volitatud töötlejaks on hankemenetluse tulemusel **LevelLab OÜ**. Isikuandmete töötlemine toimub üksnes kooskõlas kehtivate andmekaitse- ja infoturbenõuetega.  **Kvantitatiivandmete liikumine**   1. **Andmete ettevalmistamine ja sidumine**  SKA koondab uuringuks vajaliku andmestiku oma turvatud keskkonnas. PACT riskihindamise andmed pärinevad Noble keskkonnast. Sidumine toimub üksnes SKA süsteemides ja ainult ulatuses, mis on vältimatult vajalik PACT eel- ja järelhindamiste ning teenuseinfo korrektseks sidumiseks. 2. **Pseudonümiseerimine** Enne andmete edastamist eemaldab SKA kõik isikut otseselt tuvastavad tunnused (nt nimi ja isikukood). Uuringu läbiviijale edastatakse ainult pseudonümiseeritud andmestik. 3. **Andmete edastamine** Pseudonümiseeritud andmestik edastatakse krüpteeritud kujul LevelLab OÜ-le turvalise kanali kaudu (krüpteeritud fail e-posti teel).   **Kvalitatiivandmete liikumine**   1. **Intervjueeritavate kontaktandmete edastamine ja intervjuude kokkuleppimine** SKA vahendab uuringu läbiviijale kontaktandmed (nimi, ametikoht ja tööalane e-posti aadress), mis on vajalikud intervjuude ja fookusgruppide korraldamiseks ning osalejatega ühenduse võtmiseks. Kontaktandmed on avalikult kättesaadavad ka vastavate organisatsioonide veebilehtedel, kuid tellija vahendab need uuringu praktilise korralduse lihtsustamiseks ja sihtrühmade esindatuse tagamiseks. 2. **Andmete kogumine**  Kvalitatiivsed andmed kogutakse individuaalintervjuude ja fookusgruppide intervjuude käigus. Intervjuud viiakse läbi veebi teel. Intervjuud salvestatakse osaleja nõusolekul. 3. **Andmete töötlemine ja pseudonümiseerimine** Intervjuude salvestistest tehakse kokkuvõtted. Kokkuvõtetest eemaldatakse otsesed isikut tuvastavad andmed (nt nimi) ning isikud tähistatakse pseudonüümidega (nt „lastekaitsespetsialist“).   Uuringuga seotud teabele ja andmetele pääseb ligi ainult uuringumeeskond. Kõiki uuringuga seotud andmeid hoitakse LevelLab OÜ Sharepoint keskkonnas Euroopa Liidus asuvates serverites. Ligipääs nendele on ainult uuringu meeskonnal. Failid on krüpteeritud ja neid saavad avada ainult volitatud isikud ID-kaardiga. Pilvekeskkonda sisenemiseks on kasutajatel personaalne kasutajanimi ja parool ning kaheastmeline (2FA) sisselogimine. |

|  |
| --- |
| **9. Loetlege isikute kategooriad, kelle andmeid töödeldakse ning valimi suurus.**  *Inimeste rühmad, keda uurida kavatsetakse ning kui palju neid on.*  **Kvantitatiivne analüüs:**  MDFT, KLAT ja RV teenustes osalenud, kelle kohta on perioodil (vt 9.1.) täidetud vähemalt üks PACT riskihindamise ankeet (eel- ja/või järelhindamine).   * Ringist välja: Perioodil 27.04.21 – 31.01.25 tehtud 85 riskihindamist (osad kattuvad MDFT ja KLATiga), Järelhindamist teostatud 19-le isikule. * KLAT – prePACT-id alates 05.10.2021 on tehtud 290 riskihindamist KLAT osas. * MDFT – alates 28.10.2022 on lõpetatud või katkestatud 138 lugu. Neist eel- ja lõpuPACT on olemas 57,9%.   **Kvalitatiivne analüüs:**  Kvalitatiivses analüüsis töödeldakse intervjueeritavate spetsialistide ja ekspertide isikuandmeid. Intervjueeritavateks on:   * MDFT, KLAT ja RV riskihindamist teostavad spetsialistid (sh SKA laste heaolu osakonna peaspetsialistid ja KOV lastekaitsespetsialistid); * KLAT ja RV teenuste juhtivspetsialistid ja peaspetsialistid; * MDFT teenuseomanik, superviisorid ja terapeudid; * poliitikakujundajad; * tehnilised eksperdid, kes hindavad korraldusmudeli ja infosüsteemide (sh STAR) liidestatavust.   Intervjueeritakse 22 isikut. Lisaks viiakse läbi kaks fookusgrupi intervjuud, kus osalevad MDFT terapeudid ning KLAT ja RV teenuste spetsialistid. Fookusgruppides osaleb kokku ligikaudu 10–16 isikut (eeldatavalt 5–8 osalejat igas grupis).  Kvalitatiivses osas töödeldakse üksnes intervjueeritavate ametialase rolliga seotud isikuandmeid ning analüüs viiakse läbi pseudonümiseeritud kujul. |
| **9.1. Tooge välja periood, mille kohta isikuandmete päring tehakse.**  Kvantitatiivanalüüsiks tehakse isikuandmete päring kõigi MDFT, KLAT ja RV teenustel täidetud PACT eel- ja järelhindamiste kohta, mis on teostatud ajavahemikus 27.04.2021 kuni andmete väljastamise hetkeni (2025).  Periood on määratletud järgmiselt:   * **Ringist välja (RV):** 27.04.2021 – 31.01.2025 * **KLAT:** pre-PACT hindamised alates 05.10.2021 * **MDFT:** pre- ja lõpu-PACT hindamised alates 28.10.2022 |
| **9.2. Loetlege töödeldavate isikuandmete kooseis.**  *Tuua detailselt välja, milliseid isikuandmeid töödeldakse (nt ees- ja perenimi, isikukood, e-posti aadress jne) ning põhjendus, miks just neid andmeid on uuringu eesmärgi täitmiseks vaja. Vajadusel esitada taotluse lisana (nt tabelina).*  **Kvantitatiivanalüüsiks**  **Projekti kaasatud PACT riskihindamise ankeedi täitnud isikud:**  PACT riskihindamise ankeedi täitmisel kasutatakse järgmisi andmeid: hindamise sisestamise kuupäev, teenusele suunamise kuupäev, lapse nimi (ees- ja perekonnanimi), lapse sünniaeg, suunamine PACT riskihindamisele, PACT eelhindamise andmed (sh kriminaalne ja sotsiaalne risk), PACT järelhindamise andmed (sh lõpu kriminaalne ja sotsiaalne risk)  **Noble keskkond**   * Sünniaeg * Postiindeks (KOV-i määramise jaoks) * Sugu * Haridustase (lõpetatud, osaline või individuaalne)   **Isikut tuvastavaid andmeid (ees- ja perekonnanimi, sünniaeg) kasutatakse üksnes SKA poolt andmete sidumiseks ning neid ei edastata LevelLab OÜ-le.**  **Kvalitatiivanalüüs:**  Kvalitatiivse andmekogumise käigus (individuaalintervjuud ja fookusgrupi intervjuud) töödeldakse järgmisi isikuandmeid:   * intervjueeritava/osaleja ees- ja perekonnanimi; * ametikoht ja organisatsioon; * tööalased kontaktandmed (e-posti aadress ja vajadusel telefoninumber) intervjuu kokkuleppimiseks; * intervjuu või arutelu käigus avaldatud ametialased seisukohad, hinnangud ja kogemused; * salvestis intervjuust ning selle põhjal koostatud kokkuvõte.   Analüüsietapis asendatakse isikut tuvastavad andmed pseudonüümidega (nt „MDFT teenuse esindaja“, „lastekaitsespetsialist “) ning aruandes ei avaldata isikuid tuvastavaid andmeid.  Kvalitatiivses osas ei töödelda eriliigilisi isikuandmeid. Töödeldavad andmed puudutavad intervjueeritavate ametialast rolli ja tööalaseid seisukohti seoses riskihindamise tööriista rakendamisega. |
| **9.3. Loetlege isikuandmete allikad.**  *Nimetage konkreetsed isikuandmete allikad (nt registrid, küsitluslehed jne), kust isikuandmeid saadakse.*  **Kvantitatiivanalüüsiks**   * SKA PACT riskihindamise ankeedid – sisaldab MDFT, KLAT ja RV teenustel teostatud PACT eel- ja järelhindamiste andmeid (sh riskiskoorid, valdkondade hinnangud, hindamise kuupäev, teenuse tüüp).   **Kvalitatiivanalüüsiks**   * SKA poolt vahendatud kontaktandmete kaudu, mis on vajalikud intervjuude ja fookusgruppide korraldamiseks ning osalejatega ühenduse võtmiseks.   Intervjueeritavate kontaktandmed (nimi, ametikoht ja tööalane e-posti aadress) on avalikult kättesaadavad ka vastavate organisatsioonide veebilehtedel, kuid tellija vahendab need kontaktid uuringu praktilise korralduse lihtsustamiseks ja sihtrühmade esindatuse tagamiseks. |
| **9.4. Kas andmeandjatega (andmekogu vastutava töötlejaga) on konsulteeritud ning nad on valmis väljastama uuringu eesmärgi saavutamiseks vajalikud andmed?**  Jah. Uuringu ettevalmistamise käigus on SKA-ga kui PACT hindamisandmete vastutava töötlejaga läbi viidud konsultatsioonid, mille käigus kinnitati, et SKA on valmis edastama teadusuuringu läbiviimiseks vajalikud eel- ja järelhindamise andmed pseudonüümiseeritud kujul ning vastavalt taotluses kirjeldatud andmekoosseisule. SKA on kinnitanud, et andmete väljastamine on võimalik pärast Andmekaitse Inspektsiooni teadusuuringu loa andmist. |

|  |
| --- |
| **10. Kas kogutud andmed pseudonümiseeritakse või anonümiseeritakse? Mis etapis seda tehakse? Kes viib läbi pseudonümiseerimise või anonümiseerimise** (vastutav töötleja, volitatud töötleja, andmeandja vms)**?**  **Kui andmeid ei pseudonümiseerita, siis selgitada, miks seda ei tehta.**  Jah, andmed pseudonümiseeritakse. Pseudonümiseerimise teostab vastutav töötleja, ehk SKA. |
| **10.1. Loetlege pseudonümiseeritud andmete koosseis.**   * Sugu * Vanusegrupp * Rahvastikuregistri järgne KOV * Haridustase * Ankeedi täitmise kaasamise kuupäev/periood   PACT riskihindamise ankeedilt kasutatakse järgmisi andmeid: hindamise sisestamise kuupäev, teenusele suunamise kuupäev, suunamine PACT riskihindamisele, PACT eelhindamise andmed (sh kriminaalne ja sotsiaalne risk), PACT järelhindamise andmed (sh lõpu kriminaalne ja sotsiaalne risk). |
| **10.2. Kirjeldage pseudonümiseerimise protsessi ja vahendeid.**  **Kui kasutatakse koodivõtit, siis tuua välja, kes koodivõtit säilitab ja kui kaua säilitab.**  Pseudonümiseerimise viib läbi Sotsiaalkindlustusamet vastutava töötlejana oma turvatud infosüsteemides. Selleks koondab SKA uuringuks vajaliku andmestiku PACT riskihindamise andmebaasist. Andmed seotakse SKA süsteemides isikukoodi alusel, et siduda omavahel PACT eel- ja järelhindamised ning lisada teenuse osutamisega seotud teave.  Pärast andmete sidumist eemaldab SKA kõik isikut otseselt tuvastavad andmed, sealhulgas nime ja isikukoodi. Iga isiku kohta genereeritakse unikaalne pseudonüümne kood, mis asendab isikut tuvastavad tunnused. Teadusuuringu läbiviijale edastatakse üksnes pseudonümiseeritud andmestik, millest ei ole võimalik konkreetset isikut tuvastada.  Koodivõtit säilitab Sotsiaalkindlustusamet. Koodivõtit ei edastata teadusuuringu läbiviijale ega kolmandatele isikutele. Koodivõtit säilitatakse kuni 10 kalendripäeva pärast teadusuuringu lepingu lõppemist, kuid mitte kauem kui 2026. aasta IV kvartali lõpuni (31.12.2026). Pärast nimetatud tähtaja saabumist kustutatakse koodivõti pöördumatult. |
| **10.3. Tooge välja pseudonümiseeritud andmete säilitamise aeg ja põhjendus.**  **Kui andmeid ei pseudonümiseerita, siis tuua välja andmete kustutamise tähtaeg.**  *Vähemalt kvartali ja aasta täpsusega.*  Pseudonümiseeritud andmeid (kvantitatiivse kui ka kvalitatiivse analüüsi jaoks) säilitatakse kuni 10 kalendripäeva pärast teadusuuringu lepingu lõppemist, kuid mitte kauem kui 2026. aasta IV kvartali lõpuni (31.12.2026).  Andmete säilitamine selle aja jooksul on vajalik üksnes uuringuga seotud lõplike toimingute lõpuleviimiseks. Säilitustähtaja möödumisel pseudonümiseeritud andmestik kustutatakse ning andmeid ei säilitata edasiseks kasutamiseks. |

|  |  |
| --- | --- |
| **11. Kas andmesubjekti teavitatakse isikuandmete töötlemisest?**  ***Jah/ei*** | Jah |
| **11.1. Kui vastasite ei, siis palun põhjendage[[10]](#footnote-10)** |  |
| **11.2. Kui vastasite jah, siis kirjeldage, kuidas teavitatakse.** | Teavitus on avaldatud SKA koduleheküljel (https://sotsiaalkindlustusamet.ee/uudised/andmekaitseteavitus-pact-i-riskihindamise-tooriista-analuus) |
| **11.3. Kust on leitavad andmekaitsetingimused[[11]](#footnote-11)?** | SKA kodulehel avaldatud teavitusest. |

|  |  |
| --- | --- |
| **12. Kas isikuandmeid edastatakse kolmandatesse riikidesse[[12]](#footnote-12)**  *Jah/ei. Kui vastate küsimusele jah, siis täita ka järgnevad lahtrid.* | Ei |
| **12.1. Loetlege riigid, kuhu isikuandmeid edastatakse.** |  |
| **12.2. Milliseid lisakaitsemeetmeid kasutatakse?** |  |

**Kinnitan, et taotluses esitatud andmed vastavad tegelikkusele.**

Tauno Õunapuu 27.02.2026

*(allkirjastaja ees- ja perenimi)[[13]](#footnote-13) (allkiri ja kuupäev)*

**Taotluse lisad[[14]](#footnote-14):**

|  |  |
| --- | --- |
| Lisa 1: *Seaduse alusel loodud valdkonnapõhise eetikakomitee seisukoht (juhul, kui on olemas)* |  |
| Lisa 2: *Hankeleping ja/või tehniline kirjeldus* |  |
| Lisa 3: *Nõusoleku võtmise vorm või selle kavand* |  |
| Lisa 4: *Küsimustik või selle kavand* |  |

1. IKS § 6 lg 4 - kui uuringus töödeldakse eriliiki isikuandmeid, on vajalik ka eetikakomitee kooskõlastus. [↑](#footnote-ref-1)
2. Vastutav töötleja on uuringu läbiviija (tellija). Juhul, kui vastutav töötleja kasutab uuringu läbiviimisel teisi isikuid ja asutusi, siis on need teised isikud ja asutused volitatud töötlejad. [↑](#footnote-ref-2)
3. Volitatud töötlejate loetelu peab olema ammendav ehk kõik volitatud töötlejad peavad olema nimetatud. Kui taotluse esitaja on volitatud töötleja, peab taotlusele olema lisatud dokument, kust nähtub, et vastutav töötleja on volitatud töötlejale andnud volituse inspektsioonile taotluse esitamiseks. [↑](#footnote-ref-3)
4. Töövõtuleping: https://riigihanked.riik.ee/rhr-web/#/procurement/9207785/contracts/8500218 [↑](#footnote-ref-4)
5. Mitmedimensiooniline pereteraapia [↑](#footnote-ref-5)
6. Kinnise lasteasutuse teenus [↑](#footnote-ref-6)
7. "Ringist välja" mudel [↑](#footnote-ref-7)
8. SKA Laste Heaolu Osakond [↑](#footnote-ref-8)
9. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Kui kasutatava keskkonna server ei asu piisava andmekaitsetasemega riigis, saab isikuandmete edastamine toimuda isikuandmete kaitse üldmääruse (IKÜM) artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. Kui kasutatava keskkonna server asub riigis, mis ei ole piisava andmekaitse tasemega, tuleb täita ka taotluse punkt 12. Edastamine tähendab ka isikuandmete hoidmist serveris. [↑](#footnote-ref-9)
10. Isikuandmete töötlemisest teavitamise kohustus tuleneb IKÜM-st, teavitamata jätmine on põhjendatud väga erandlikel juhtudel. [↑](#footnote-ref-10)
11. IKÜM-i kohaselt tuleb andmesubjektile esitada isikuandmete töötlemise kohta teave ehk nn andmekaitsetingimused, mis peavad vastama IKÜM art 12 – 14 sätestatule. [↑](#footnote-ref-11)
12. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Isikuandmete nn kolmandatesse riikidesse edastamine toimub IKÜM artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. [↑](#footnote-ref-12)
13. Taotluse saab allkirjastada vaid isik, kellel on vastava asutuse/ettevõtte esindusõigus või teda on volitatud taotlust esitama. Kui allkirjastaja on volitatud taotlust esitama, siis esitada volitust tõendav dokument (volikiri, leping vms). [↑](#footnote-ref-13)
14. Kui nimetatud lisasid ei ole, siis palume need kustutada. [↑](#footnote-ref-14)